แห่กู้เงินเอสเอ็มอีประชารัฐ
ธพว.เดินเครื่องบุกต่างจังหวัดเร่งปล่อยกู้เอสเอ็มอีมั่นใจทะลุเป้า3.8หมื่นล้าน
10 ก.ค. 2560

ธพว.เดินเครื่องบุกต่างจังหวัดเร่งปล่อยกู้เอสเอ็มอีมั่นใจทะลุเป้า3.8หมื่นล้านโพสต์ทูเดย์ - ธพว.ปลื้มยอดผู้ประกอบการ 26 จังหวัดแห่เข้าโครงการคลินิกเอสเอ็มอีประชารัฐสัญจร มียอดขอสินเชื่อแล้วกว่า 2.4 หมื่นล้านนายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ เปิดเผยว่า ธพว.ได้ร่วมกับกระทรวงอุตสาหกรรม สำนักงานส่งเสริมวิสาหกิจขนาดกลางและขนาดย่อม หรือ สสว. และสำนักงานอุตสาหกรรมจังหวัดลงพื้นที่ทำโครงการคลินิกเอสเอ็มอีประชารัฐสัญจร เพื่อเร่งปล่อยสินเชื่อผ่านช่องทางต่างๆ ตามนโยบายรัฐ มีกรอบวงเงินรวม 3.8 หมื่นล้านบาท ล่าสุดมียอดผู้ประกอบการเอสเอ็มอีขอสินเชื่อแล้ว 2.4 หมื่นล้านบาท อนุมัติแล้ว 7,000 ล้านบาททั้งนี้ แยกเป็นกองทุนพัฒนาเอสเอ็มอีตามแนวประชารัฐวงเงิน 2 หมื่นล้านบาท เริ่มเปิดตัวเมื่อเดือน เม.ย. 2560 ล่าสุดมียอดขอสินเชื่อแล้ว 1.5 หมื่นล้านบาท ยอดปล่อยกู้เฉลี่ยจังหวัดละ 180-200 ล้านบาท โดยจะให้อุตสาหกรรมแต่ละจังหวัดเป็นผู้คัดเลือกผู้ประกอบการ แยกเป็น 3 ระดับ ได้แก่ อุตสาหกรรมเป้าหมายรัฐบาล 10 ประเภท หรือ S-Curve กิจการที่อยู่ตามยุทธศาสตร์จังหวัด กิจการที่อยู่ในพื้นที่ เช่น อุตสาหกรรมเซรามิก ท่องเที่ยวชุมชน สินเชื่อ SME Transformation Loan วงเงิน 1.5 หมื่นล้านบาท เริ่มเมื่อเดือน มี.ค. 2560 อนุมัติเงินกู้ไม่เกิน 3 ล้านบาท/ราย โครงการฟื้นฟูกิจการวิสาหกิจขนาดกลางและขนาดย่อม วงเงิน 2,000 ล้านบาท โครงการเงินทุนพลิกฟื้นวิสาหกิจขนาดย่อม (Turn Around) วงเงิน 1,000 ล้านบาท“ตอนนี้เดินทางลงพื้นที่แล้ว 26 จังหวัด มีผู้ประกอบการทยอยยื่นขอสินเชื่อเข้ามาแล้ว 2.4 หมื่นล้านบาท ที่เหลืออีก 50 จังหวัดกำลังจะเดินทางไป เชื่อว่าโครงการนี้ดีเพราะเป็นการปล่อยกู้ตามยุทธศาสตร์ของจังหวัดด้วย และสินเชื่อก็กระจายไปยังผู้ประกอบการทั่วประเทศ” นายมงคล กล่าวสำหรับคุณสมบัติของเอสเอ็มอีที่จะเข้าโครงการกองทุนพัฒนาเอสเอ็มอีตามแนวประชารัฐ ต้องเป็นเอสเอ็มอีที่มีศักยภาพที่ประกอบกิจการอยู่แล้ว หรืออยู่ในช่วงเริ่มต้นธุรกิจ และไม่สามารถเข้าสู่แหล่งเงินทุนปกติได้ และไม่เป็นเอ็นพีแอล ซึ่งได้รับการพัฒนาจากหน่วยงานที่เกี่ยวข้องแล้วในระดับหนึ่ง ที่เชื่อมโยงและสามารถสร้างรายได้ให้กับเศรษฐกิจในพื้นที่อยู่ในเซ็กเซอร์ที่เชื่อมโยงกับ S-Curve และไม่นำเงินกองทุนไปชำระหนี้จากสถาบันการเงินอื่นทั้งนี้ ข้อมูลการปล่อยสินเชื่อทั้งหมดในโครงการจะมีการทำข้อมูลลงระบบว่าได้ปล่อยสินเชื่อประเภทไหนให้กับผู้ประกอบการอะไรในจังหวัดไหนอย่างไร เป็นจำนวนเท่าไร เพื่อใช้เป็นข้อมูลในการทำการวิเคราะห์เพื่อดูผลที่เกิดขึ้นโดยรวมกับระบบเศรษฐกิจ